open-index/open-wikipedia-markdown huggingface dataset:
EFL Cup

Die **EFL Cup** (afkorting vir *English Football League Cup*; dikwels na verwys as die Liga-beker en amptelik bekend as die Carabao Cup om borgskapredes) is ’n jaarlikse manssokker-uitspeelkompetisie in Engeland.

Dit word deur die Engelse Sokkerliga (EFL) georganiseer en is oop vir enige klub binne die boonste vier vlakke van die Engelse sokkerliga-stelsel (altesaam 92 klubs), wat bestaan uit die topvlak Premier League, en die drie afdelings van die Engelse Sokkerliga se eie liga-kompetisie (Kampioenskap, Liga Een en Liga Twee).

Die kompetisie is vir die eerste keer in die 1960–61-seisoen as die Sokkerliga-beker aangebied, en is een van twee groot plaaslike uitspeelbekerkompetisies in Engelse sokker, saam met die FA-beker, en een van die drie topvlak plaaslike sokkerkompetisies in Engeland, saam met die Premier League en die FA-beker.  Dit word in laat Februarie afgehandel, lank voor die ander twee groot kompetisies wat eers in Mei eindig. Die liga het dit bekendgestel in reaksie op die toenemende gewildheid van Europese sokker, en om mag oor die Engelse Sokkervereniging, die FA, uit te oefen. Dit het ook voordeel getrek uit die bekendstelling van kolligbeligting, wat wedstryde in midweek-aande moontlik gemaak het. Met die hernoeming van die Sokkerliga na die Engelse Sokkerliga in 2016, is die toernooi vanaf die 2016–17-seisoen herbenoem as die EFP Cup.

Die toernooi word oor sewe rondes gespeel, met enkelwedstryde deurgaans, behalwe vir die halfeindstryde, wat uit ’n tuis- en uitwedstryd bestaan. Die eindstryd word by Wembley-stadion gespeel – die enigste wedstryd in die kompetisie wat op ’n neutrale terrein en op ’n Sondag plaasvind. Die eerste twee rondes word in Noord- en Suid-afdelings verdeel, en ’n stelsel van kwytskeldings gebaseer op liga-vlak verseker dat hoërgeplaasde spanne later toetree, en dat spanne wat nog in Europese kompetisies speel, se deelname uitgestel word.

Wenners ontvang nie net die EFL-beker nie (waarvan daar al drie ontwerpe was – die huidige een is ook die oorspronklike), maar kwalifiseer ook vir Europese sokker. Van 1966–67 tot 1971–72 het die wenners ’n plek in die Inter-Stede-beursbeker ontvang, van 1972–73 tot die 2019–20-seisoen in die UEFA Europa League (voorheen die UEFA-beker), en sedert die 2020–21-seisoen in die UEFA Conference League. As die wenner ook op ander maniere aan Europese sokker kwalifiseer aan die einde van die seisoen, word die plek aan die hoogste geplaasde Premier League-span oorgedra wat nog nie vir Europese kompetisie gekwalifiseer het nie. Die suksesvolste klub in die kompetisie is Liverpool, met 10 titels.

## Verwysings
Kansas (rock-groep)

**Kansas** is 'n Amerikaanse rockgroep wat in 1973 in Topeka, Kansas gestig is. Die groep het gewildheid bereik in die 1970's, aanvanklik op album-geörienteerde rock-speellyste en later met enkelsnittreffers soos "Carry On Wayward Son" en "Dust in the Wind". Die groep het nege goue albums en drie multi-platinum albums (*Leftoverture* 5x, *Point of Know Return* 4× en *The Best of Kansas* 4×) opgeneem, sowel as 'n platinum ateljee-album (*Monolith*), 'n platinum regstreekse dubbelalbum (*Two for the Show*) en 'n enkelspeler waarvan meer as 'n miljoen kopieë verkoop is ("Dust in the Wind"). Kansas het deur die loop van die 1970's en 1980's vir meer as 200 weke verskyn op die VSA-*Billboard* speellyste en gespeel voor volgepakte arenas en stadions in Noord-Amerika, Europa en Japan. In 1995 was "Carry On Wayward Son" die tweede mees gespeelde snit op VSA klassieke rock radiostasies en No. 1 in 1997. Jason Ankeny van AllMusic het na Kansas verwys as "staples" of classic rock radio.

## Diskografie 
**Kansas* (1974)
**Song for America* (1975)
**Masque* (1975)
**Leftoverture* (1976)
**Point of Know Return* (1977)
**Monolith* (1979)
**Audio-Visions* (1980)
**Vinyl Confessions* (1982)
**Drastic Measures* (1983)
**Power* (1986)
**In the Spirit of Things* (1988)
**Freaks of Nature* (1995)
**Always Never the Same* (1998)
**Somewhere to Elsewhere* (2000)
**The Prelude Implicit* (2016)
**The Absence of Presence* (2020)

## Verwysings 
## Eksterne skakels 
* 
* Billy Greer
* Kerry Livgren
* David Ragsdale
* Steve Walsh
* John Elefante
* AllMusic: Kansas - Artist Biography
* 
* Innerviews: Career-Spanning 2015 Band Interview
Diogo Jota

**Diogo José Teixeira da Silva** (4 Desember 1996 – 3 Julie 2025), algemeen bekend as **Diogo Jota** (wat verwys na die Portugese woord vir die letter J), was ’n Portugese professionele sokkerspeler wat as ’n aanvaller of linkervleuel gespeel het. Jota was bekend vir sy kliniese afwerking, ontploffende spoed en dribbelvermoë.

Jota het sy loopbaan by Paços de Ferreira begin voordat hy in 2016 by die La Liga-klub Atlético Madrid aangesluit het. Na twee seisoene in La Liga is hy agtereenvolgens uitgeleen aan die Primeira Liga-klub FC Porto in 2016 en die EFL-kampioenskapklub Wolverhampton Wanderers in 2017. Nadat hy gehelp het om hulle na die Premier League te bevorder, het hy in 2018 permanent by die klub aangesluit vir 'n berigte €14 miljoen en het 131 wedstryde vir hulle gespeel en 44 doele aangeteken. In 2020 het hy by Liverpool aangesluit vir ’n bedrag wat na bewering £41 miljoen was.

Jota het sy land op o/19-, o/21- en o/23-vlakke verteenwoordig. Hy was deel van die groep van die Portugese senior nasionale span wat in Junie die 2019 UEFA Nations League-eindronde op eie bodem gewen het, maar het nie in enige wedstryd opgedaag nie. Op 14 November het hy sy debuut vir die senior span gemaak toe hy in die 84ste minuut as plaasvervanger vir Cristiano Ronaldo ingestuur is in ’n 6–0 oorwinning teen Litaue in ’n kwalifiserende wedstryd vir die Europese Kampioenskap. Hy het sy eerste internasionale doel op 5 September 2020 aangeteken in ’n 4–1 tuisoorwinning teen Kroasië in die UEFA Nations League. Hy is ingesluit in die groepe vir die Wêreldbekertoernooi in 2022 en twee Europese Kampioenskappe (2020 en 2024). Hy het die Nations League in 2025 gewen nadat hy as ’n plaasvervanger op die veld gekom het in die eindstryd teen Spanje in München.

Die eindstryd in München was Diogo Jota se laaste sokkerwedstryd. Vroegoggend op 3 Julie 2025 het hy saam met sy 25-jarige broer omgekom toe sy Lamborghini Huracan Evo Spyder op die snelweg buite die dorpie Cernadilla in die noordwestelike deel van Spanje van die pad geloop en aan die brand geslaan het. Die nuus van hulle dood het die sokkerwêreld geskok. Diogo Jota was 10 dae vroeër met Rute Cardoso getroud en hulle het saam drie kinders gehad.

## Verwysings
August von Mackensen

duimnael
**Anton Ludwig Friedrich August Mackensen** (in 1899 as **von Mackensen** veredel; 6 Desember 1849 – 8 November 1945) was 'n Duitse veldmaarskalk. Hy het Leërgroep Mackensen tydens die Eerste Wêreldoorlog (1914–1918) aangevoer en een van die Duitse Ryk se mees prominente en bekwame militêre leiers geword. Na die wapenstilstand van 11 November 1918 het die seëvierende Geallieerdes Mackensen vir 'n jaar in Serwië geïnterneer. In 1920 het hy uit die leër afgetree. In 1933 het Hermann Göring hom 'n Pruisiese staatsraadslid gemaak. Gedurende die Nazi-era (1933–1945) het Mackensen 'n toegewyde monargis gebly en soms by amptelike funksies in sy Eerste Wêreldoorlog-uniform verskyn. Senior Nazi-partylede het hom van dislojaliteit verdink, maar niks is teen hom bewys nie.

## Bronne 
*Cecil, Lamar. "The Creation of Nobles in Prussia, 1871–1918." In *The American Historical Review*, Vol. 75, No. 3. (Feb., 1970), pp.&nbsp;757–795.
* 
*Foley, Robert. *German Strategy and the Path to Verdun*. Cambridge University Press, 2004.
*Goda, Norman J. W. "Black Marks: Hitler's Bribery of His Senior Officers during World War II." In *The Journal of Modern History*, Vol. 72, No. 2. (Junie 2000), 413–452.
*Hedin, Sven. *Große Männer denen ich begegnete*, Zweiter Band, Wiesbaden, F.A. Brockhausen, 1953.
*
*Mombauer, Annika. *Helmuth von Moltke and the Origins of the First World War.* Cambridge University Press, 2001.
*Schwarzmüller, Theo. *Zwischen Kaiser und "Führer." Generalfeldmarschall August von Mackensen. Eine politische Biographie.* Munich: Deutscher Taschenbuch Verlag, 1995.
*Silberstein, Gerard E. "The Serbian Campaign of 1915: Its Diplomatic Background." In *The American Historical Review*, Vol. 73, No. 1. (Oktober 1967), pp.&nbsp;51–69.
* ''Hausser Elastolin Spielzeug 1939-40' (speeldingkatalogus)
* Die Deutsche Wochenschau 16 December 1944 Deense weergawe. 2:42 min: 95ste verjaarsdagviering van August von Mackensen op 6 December 1944.

## Eksterne skakels
Vrouerugbywêreldbeker 2033

Die **Vrouerugbywêreldbeker 2033** (Engels: *2033 Women’s Rugby World Cup*) sal in 2033 in die Verenigde State beslis word. Dit is die twaalfde vrouerugbywêreldbekertoernooi van die vierjaarlikse vrouerugbywêreldkampioenskap en die tiende wat deur Wêreldrugby aangebied word. Ná die Vrouerugbywêreldbeker 2006 in Kanada sal dit die tweede toernooi wees wat in Noord-Amerika aangebied word.

## Toewysing 
Op 10 Junie 2021 is VSA Rugby amptelik aanvaar as ’n kandidaat vir beide die 2027- en 2031-toernooie, asook die Vrouerugbywêreldbeker 2029. Die Verenigde State het op 20 Oktober 2021 hul amptelike bod ingedien met sekere belangstellende stede met groot Amerikaanse voetbal-stadions. Destyds was die Verenigde State die enigste kandidaat vir die toernooi en in April 2022 het die President van die Verenigde State, Joe Biden, ’n brief aan Wêreldrugby geskryf om sy ondersteuning vir die Amerikaanse bod te wys. Tydens ’n spesiale vergadering van Wêreldrugby wat op 12 Mei 2022 in Dublin gehou is, het Wêreldrugby die toernooie van 2025 tot 2033 toegewys met die Vrouerugbywêreldbeker 2025 wat aan Engeland toegeken is, Australië as gasheer van beide die Rugbywêreldbeker 2027 en Vrouerugbywêreldbeker 2029 benoem is en beide die Rugbywêreldbeker 2031 en Vrouerugbywêreldbeker 2033 aan die Verenigde State toegewys is.

Die Vrouerugbywêreldbeker 2033 is een van vyf groot internasionale sporttoernooie wat die Verenigde State binne een dekade sal aanbied, saam met die T20I-wêreldbeker 2024 (saam met Wes-Indië), die FIFA Sokker-Wêreldbekertoernooi in 2026, die Olimpiese Somerspele 2028 en die Rugbywêreldbeker 2031.

## Deelnemers 
16 nasionale vrouerugbyspanne mag aan die Vrouerugbywêreldbeker 2033 deelneem. Die gasvroue Verenigde State en die vier beste spanne van die Vrouerugbywêreldbeker 2029 sal almal regstreeks kwalifiseer.

*  (gasvroue)

## Stadions 
Altesaam 24 Amerikaanse stede is op die kortlys vir die Vrouerugbywêreldbeker 2033 geplaas. Van die stede op die kortlys sluit in Atlanta, Austin, Baltimore, Birmingham, Boston, Charlotte, Chicago, Dallas, Denver, Houston, Kansas City, Los Angeles, Miami, Minneapolis, Nashville, New York, Orlando, Philadelphia, Pittsburgh, Phoenix, San Diego, San Francisco, Seattle en Washington, D.C. Die meeste van die stede beskik oor NFL-stadions, terwyl ander oor MLS-stadions beskik. Van die 24 stede wat vir die 2033-toernooi beoog word, is elf as gasheerstede vir die FIFA Sokker-Wêreldbekertoernooi in 2026 aangewys.

## Sien ook 
## Verwysings 
## Eksterne skakels 
*  Webwerf van die Amerikaanse bod
Dries Mertens

**Dries "Ciro" Mertens** (gebore 6 Mei 1987) is ’n voormalige Belgiese professionele sokkerspeler wat as ’n voorspeler of vleuel gespeel het.

As jeugspeler het Mertens vir Stade Leuven, Anderlecht en Gent gespeel, en hy het sy debuut gemaak terwyl hy op leningsbasis vir Eendracht Aalst in die Belgiese Derde Divisie gespeel het. In 2006 het hy aangesluit by AGOVV Apeldoorn in die Nederlandse Eerste Divisie, waar hy drie jaar deurgebring het voordat hy vir €600 000 na Utrecht in die Eredivisie oorgeplaas is. Twee jaar later is Mertens saam met spanmaat Kevin Strootman na PSV Eindhoven verkoop vir ’n gesamentlike bedrag van €13 miljoen. In 2012 het hulle die KNVB-beker en die Johan Cruijff-skaal gewen.

In 2013 het Mertens vir €9,6 miljoen by Napoli in Italië aangesluit, waar hy byna 400 wedstryde gespeel het. Hy het die Coppa Italia en Supercoppa Italiana in 2014 gewen, en is in die Serie A-span van die Jaar opgeneem vir die 2016–17-seisoen. In 2020 het hy sy 122ste doel vir Napoli aangeteken, en daarmee Marek Hamšík verbygesteek as die klub se algehele topskutter. In 2022 het hy by die Turkse klub Galatasaray aangesluit en drie opeenvolgende Süper Lig-titels gewen.

Mertens het sy debuut vir België in 2011 gemaak en meer as 100 wedstryde vir die nasionale span gespeel. Hy was deel van die Belgiese span tydens die FIFA Wêreldbekertoernooie van 2014, 2018 en 2022, asook by die Europese Kampioenskappe van 2016 en 2020. Hy het gehelp om België na ’n derde plek te lei tydens die 2018 Wêreldbeker. In 2016 is hy aangewys as Belgiese Sokkerspeler van die Jaar.

Op 22 Junie 2025 het Mertens sy uittrede uit professionele sokker amptelik aangekondig.

## Verwysings
Marek Hamšík

**Marek Hamšík** (Slowaakse uitspraak: [ˈmareɡ ˈɦamʂiːk]; gebore 27 Julie 1987) is ’n Slowaakse voormalige sokkerspeler wat as middelveldspeler gespeel het. Hy is tans spanbestuurder en assistent-afrigter van die Slowaakse nasionale sokkerspan.

Hamšík het sy klubloopbaan in 2004 by Slovan Bratislava begin en later daardie jaar na die Italiaanse klub Brescia verhuis. In 2007 is hy deur die pas gepromoveerde Serie A-klub Napoli gekoop, waar hy ’n sleutelfiguur in die beginspan geword het. Sy energie, leierskap, kreatiwiteit, vaardigheid en doelgerigtheid vanuit die middelveld het ’n belangrike rol gespeel in die klub se sukses, waaronder twee Coppa Italia-titels en ’n Supercoppa Italiana. Hy het 121 doele vir die klub aangeteken en in totaal 521 wedstryde oor alle kompetisies gespeel gedurende sy twaalf seisoene daar. Van 2014 tot 2019 was hy ook die klub se kaptein. In 2017 het hy Diego Maradona verbygesteek as Napoli se algehele topskutter (’n rekord wat later deur Dries Mertens in 2020 oorgeneem is), en in 2018 het hy ook die speler geword met die meeste verskynings in die klub se geskiedenis.

In Februarie 2019 het Hamšík by die Chinese klub Dalian Professional aangesluit. In 2021 het hy geteken by die Turkse klub Trabzonspor, waar hy ’n Süper Lig-titel gewen het voordat hy in 2023 sy uittrede uit professionele sokker aangekondig het. Hy was ook kaptein van die Slowaakse nasionale span van 2007 tot met sy internasionale aftrede.

Op internasionale vlak het Hamšík gehelp om Slowakye te kwalifiseer vir hul eerste FIFA Wêreldbeker, en hy het die span as kaptein gelei by die 2010-toernooi in Suid-Afrika, waar hulle ná ’n oorwinning oor die verdedigende kampioene, Italië, tot die uitklopfase gevorder het. Hy het die span ook na hul eerste kwalifikasie vir ’n Europese Kampioenskap gelei in 2016, waar hulle weereens die tweede ronde gehaal het; nog ’n verskyning in die UEFA Euro 2020 het gevolg. Van 2007 tot 2023 het Hamšík 138 internasionale wedstryde op senior vlak gespeel en 26 doele aangeteken. In 2018 het hy die speler geword met die meeste verskynings in die Slowaakse nasionale span se geskiedenis, en in 2019 het hy sy 25ste doel aangeteken, waarmee hy Róbert Vittek verbygesteek het as Slowakye se topskutter van alle tye.

As erkenning vir sy prestasies het Hamšík verskeie individuele toekennings ontvang: hy is agt keer aangewys as Slowaakse Sokkerspeler van die Jaar, en is in 2008 aangewys as Serie A Jong Speler van die Jaar. In 2011, 2016 en 2017 is hy opgeneem in die Serie A-span van die Jaar, en in 2015 in die UEFA Europa League-span van die seisoen. In 2013 is hy deur Bloomberg aangewys as die agtste beste sokkerspeler in Europa.

## Verwysings
2025 Hongaarse Grand Prix

thumb|280px

Die **2025 Formule Een Hongaarse Grand Prix** (Hongaars: *Formula 1 Lenovo Magyar Nagydíj 2025*) is op 3 Augustus 2025 op die Hungaroring in Boedapest, Hongarye beslis. 

Dit was die veertiende rondte van die kampioenskap in 2025 gewees. 

## Bande beskikbaar gestel 
## Vrye oefening 
### Uitslag 
## Kwalifisering 
***1** Yuki Tsunoda moes vanuit die kuipelaan wegspring weens die oorskryding van sy toegelate kwota enjinonderdele en omdat daar aan sy motor gewerk is onder *Parc fermé* toestande.

## Wedren 
### Renuitslag 
 George Russell teken vir die tiende keer in sy loopbaan 'n vinnigste rondtetyd aan.
***1** Charles Leclerc kry na die ren 'n straf van 5 sekondes vir gevaarlike ry.
***2** Pierre Gasly eindig op sewentiende maar kry na die ren 'n straf van 10 sekondes vir die veroorsaak van 'n botsing met Carlos Sainz jr..

## Puntestand ná die Grand Prix 
### Renjaers 
### Vervaardigers 
## Verwysings
Goran Pandev

**Goran Pandev** (Masedonies: Горан Пандев; gebore 27 Julie 1983) is ’n afgetrede Masedoniese professionele sokkerspeler wat as ’n aanvaller gespeel het. Hy was bekend vir sy doelskietvermoë, konsekwentheid en spelintelligensie, en word beskou as een van die beste sokkerspelers in Noord-Masedonië se geskiedenis.

Na ’n tydperk by Lazio, het Pandev vroeg in 2010 na Inter Milaan verhuis. Terwyl hy vir die *Nerazzurri* gespeel het, het hy verskeie eerbewyse ingepalm, insluitend oorwinnings in Serie A, die Coppa Italia, en die UEFA Champions League — almal in 2010 onder José Mourinho se bewind. Op 22 April 2021 het hy geskiedenis gemaak deur die eerste Masedoniër te word wat 100 doele in een van Europa se top vyf sokkerligas aangeteken het. Hy was kaptein van die Noord-Masedoniese nasionale span totdat hy in 2021 uit internasionale sokker getree het ná die Europese Kampioenskap, waar Noord-Masedonië vir die eerste keer aan ’n groot internasionale toernooi deelgeneem het. Hy is die land se algehele topskuts met 38 doele.

## Verwysings
Piet Bakker

**Piet Oege Bakker** (10 Augustus 1897 &ndash; 1 April 1960) was 'n Nederlandse joernalis en skrywer. Hy was vir baie jare mederedakteur van die weeklikse tydskrif Elseviers Weekblad.

Sy bekendste werk is die *Ciske-trilogie* wat tussen 1941 en 1946 geskryf is en wat handel oor die ondervindinge van die straatkind Ciske Vrijmoeth, ook bekend as Ciske de Rat. Van hierdie romans is honderde-duisende eksemplare verkoop, en dit het in vertaling verskyn in meer as tien ander lande. Daar was twee rolprentverwerkings van die verhaal, in onderskeidelik 1955 en 1984, en 'n musiekblyspel is van Oktober 2007 tot November 2009 opgevoer. 

## Sien ook 
* *Ciske de Rat*

## Bibliografie 
*1932 *Over dramatische kunst* (met L. van Gasteren)
*1932/1933 *Amsterdam zooals het leeft en werkt* (met J.C.E. Sand)
*1933 *Cootje Pink*
*1935 *Toneel van vroeger en nu* (met L. van Gasteren)
*1936 *Achter de mast*
*1937 *Gids voor Amsterdam*
*1940 *Branding*
*1940 *Het geheim van Dr. Ling*
*1941 *Pépé*
*1942 *Ciske de Rat*
*1942 *Holland ze zeggen je bent maar zoo klein*
*1942 *Storm op de kust*
*1945 *Ciske groeit op*
*1946 *Cis de man*
*1946 *Jeugd in de Pijp*, *vrijmoedige herinneringen*
*1947 *Vrouw aan boord*
*1948 *Logboek van de Gratias*
*1951 *De slag*
*1953 *Kidnap*
*1954 *Ik kwam, zag, schreef*
*1956 *Pia*
*1958 *Deining in Zwinderen, zijnde een oprechte geschiedenis uit de hevigst bestaande stad van Nederland*
*1960 *Jet*
*1961 *Zo was het*, memoires

## Bibliografie (Afrikaanse uitgawes) 
* Piet Bakker: *Ciske*. vertaal deur L.H. Gericke. Kaapstad, Tafelberg Uitgewers 1959. 

## Bronnelys 
* BWSA webwerf: biografie
John von Neumann

**John von Neumann** (/vɒn ˈnɔɪmən/ von NOY-mən; Hongaars: **Neumann János Lajos** [ˈnɒjmɒn ˈjaːnoʃ ˈlɒjoʃ]; 28 Desember 1903 – 8 Februarie 1957) was 'n Hongaarse en Amerikaanse wiskundige, fisikus, rekenaarwetenskaplike en ingenieur. Von Neumann het miskien die breedste dekking van enige wiskundige van sy tyd gehad, deur suiwer en toegepaste wetenskappe te integreer en groot bydraes tot baie velde te lewer, insluitend wiskunde, fisika, ekonomie, rekenaarkunde en statistiek. Hy was 'n pionier in die bou van die wiskundige raamwerk van kwantumfisika, in die ontwikkeling van funksionele analise, en in spelteorie, deur konsepte soos sellulêre outomate, die universele konstruktor en die digitale rekenaar bekend te stel of te kodifiseer. Sy analise van die struktuur van selfreplikasie het die ontdekking van die struktuur van DNS voorafgegaan.

Gedurende die Tweede Wêreldoorlog het von Neumann aan die Manhattan-projek gewerk. Hy het die wiskundige modelle agter die plofbare lense ontwikkel wat in die inploffing-tipe kernwapen gebruik word. Voor en na die oorlog het hy konsultasies gevoer vir baie organisasies, insluitend die Kantoor van Wetenskaplike Navorsing en Ontwikkeling, die Leër se Ballistiese Navorsingslaboratorium, die Gewapende Magte Spesiale Wapensprojek en die Oak Ridge Nasionale Laboratorium. Op die hoogtepunt van sy invloed in die 1950's het hy 'n aantal komitees van die Departement van Verdediging voorgesit, insluitend die Strategiese Missielevalueringskomitee en die Interkontinentale Ballistiese Missiel (IKBM) Wetenskaplike Advieskomitee. Hy was ook 'n lid van die invloedryke Atoomenergiekommissie wat in beheer was van alle atoomenergie-ontwikkeling in die land. Hy het 'n sleutelrol gespeel saam met Bernard Schriever en Trevor Gardner in die ontwerp en ontwikkeling van die Verenigde State se eerste IKBM-programme. In daardie tyd is hy beskou as die land se voorste kenner van kernwapens en die toonaangewende verdedigingswetenskaplike by die Amerikaanse Departement van Verdediging.

Von Neumann se bydraes en intellektuele vermoë het lof ontvang van kollegas in fisika, wiskunde en verder. Toekennings wat hy ontvang het, wissel van die Medalje van Vryheid tot 'n krater op die Maan wat na hom vernoem is.
## Verwysings
Paleisheuwel

**Paleisheuwel** (soms Paleisheuvel) is ‘n landboustreek in die Cederberg Plaaslike Munisipaliteit.

Die gebied lê ‘n 134 m bo seespieël, om die punt 32° 28′ suid, 18° 43′ oos en waar die Paleisheuwelpad (vanaf die N7-hoofpad) aansluit by die R365-roete. Dit is 17 km oos van Redelinghuys en 28 km noordwes van Eendekuil. Ook loop die spoorlyn van Bitterfontein na die fabrieke, markte en hawe van Kaapstad deur die area.

Op die plase hier in die Sandveld word veral met aartappels, maar ook met koring en lemoene geboer. Sedert 2016 is hier ‘n sonplaas in bedryf.

## Verwysings
Acmadenia patentifolia

***Acmadenia patentifolia*** is 'n struik wat deel van die Rutaceae familie is. Die spesie is endemies aan Suid-Afrika en kom in die Wes-Kaap voor.

## Bronnelys 
* REDLIST Sanbi
* Plants of the World
Roman Pawljoetsjenko

**Roman Anatoliewitsj Pawljoetsjenko** (Russies: Роман Анатольевич Павлюченко; gebore 15 Desember 1981) is ’n Russiese voormalige sokkerspeler wat as ’n doelskieter gespeel het. Hy werk tans as 'n afrigter vir voorspelers by Rodina-2 Moskou.

Hy het sy loopbaan begin by Dinamo Stavropol en Rotor Wolgograd, voordat hy in 2003 na Spartak Moskou oorgeplaas is. Sy vertonings daar het hom in 2008 ’n oordrag van £13.7 miljoen na Tottenham Hotspur in die Engelse Premier League besorg, waar hy drie volle seisoene deurgebring het voordat hy na Rusland teruggekeer het om vir Lokomotief Moskou te speel. Ná nog drie volle seisoene het hy in Julie 2015 na Koeban Krasnodar geskuif.

As volwaardige internasionale speler sedert sy debuut in 2003, het Pawljoetsjenko 51 wedstryde vir Rusland gespeel en 21 internasionale doele aangeteken. Hy is ingesluit in die Span van die Toernooi tydens die Europese Kampioenskap in 2008, toe Rusland die halfeindronde bereik het, en was ook deel van hul groep vir die Europese Kampioenskap in 2012.

## Verwysings
Erich von Falkenhayn

duimnael
**Erich Georg Sebastian Anton von Falkenhayn** (11 September 1861 – 8 April 1922) was 'n Duitse generaal en Ottomaanse Veldmaarskalk wat as Pruisiese Minister van Oorlog en Hoof van die Duitse Generale Staf tydens die Eerste Wêreldoorlog gedien het. Falkenhayn het Generaal Helmuth von Moltke die Jongere in September 1914 vervang nadat sy inval in Frankryk tydens die Eerste Slag van die Marne gestaak is en is op sy beurt op 29 Augustus 1916 verwyder na die mislukking van sy offensiewe strategie in die weste tydens die Slag van Verdun, die opening van die Slag van die Somme, die Brusilov-offensief en die Roemeense toetrede tot die oorlog. Nadat hulle beplan het om die oorlog voor 1917 te wen, was die Duitse leër gereduseer om net hul posissies te handhaaf.

Falkenhayn is belangrike aanvoeder opdragte in Roemenië en Sirië gegee. As bevelvoerder in die Midde-Ooste het hy 'n beplande Ottomaanse deportasie van Jode uit Palestina voorkom. Sy reputasie as 'n oorlogsleier is in Duitsland tydens en na die oorlog aangeval, veral deur die faksie wat Veldmaarskalk Paul von Hindenburg ondersteun het. Falkenhayn het geglo dat Duitsland nie die oorlog met 'n beslissende veldslag kon wen nie, maar 'n kompromisvrede sou moes bereik; sy vyande het gesê dat hy nie die vasberadenheid gehad het wat nodig was om 'n beslissende oorwinning te behaal nie. Falkenhayn se verhouding met die Kanselier Theobald von Bethmann Hollweg was ontwrig en het Falkenhayn se planne ondermyn.

## Bronnelys
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Eksterne skakels
Andrij Sjewtsjenko

**Andrij Mykolajowytsj Sjewtsjenko** (Oekraïens: Андрій Миколайович Шевченко; gebore 29 September 1976) is ’n voormalige Oekraïense sokkerspeler en afrigter, en tans ’n sportadministrateur. Sjewtsjenko word algemeen beskou as een van die grootste aanvallers in sokkergeskiedenis, en as Oekraïne se beste speler van alle tye. Hy is die topdoelskieter in Oekraïne se nasionale span se geskiedenis met 48 doele.

Hy het sy professionele loopbaan in 2004 by Dynamo Kijif begin, waar hy vyf agtereenvolgende ligatitels en drie nasionale bekers gewen het. Daarna het hy na AC Milan in Italië oorgegaan, waar hy hom gevestig het as een van Europa se topaanvallers. Met Milan het hy die Serie A in 2004 gewen, en ook die UEFA Champions League in 2003. Hy het ook die eindstryd gehaal in 2005 en 2008. Tydens sy tyd in Italië het hy 175 doele vir Milan aangeteken — die tweede meeste in die klub se geskiedenis — en is hy die topdoelskieter van die Derby della Madonnina teen Inter met 14 doele.

In 2006 het hy by Chelsea aangesluit, waar hy in sy eerste seisoen beide die FA-beker en die Ligabeker gewen het. Hy het later op lening teruggekeer na Milan, en daarna weer by Dynamo Kijif aangesluit, waar hy sy loopbaan afgesluit het.

Internasionaal het Sjewtsjenko as kaptein van Oekraïne opgetree, en het hy die land gelei na die kwartfinaal van hul eerste Wêreldbeker in 2006. Hy het ook aan Europese Kampioenskap in 2012 deelgeneem, wat mede in Oekraïne aangebied is. Hy is in 2005 ingesluit in die FIFA World XI, en het in 2004 die Ballon d'Or gewen. In daardie jaar is hy ook benoem as een van FIFA se 125 grootste lewende sokkerspelers tydens hul 100-jaarviering.

Met 67 doele is Sjewtsjenko die 7de topskieter in alle UEFA-klubkompetisies.

In 2012 het hy uit sokker getree om politiek toe te tree. Hy het aan die Oekraïense parlementsverkiesing deelgeneem, maar sy party het geen setels verower nie. Hy het in 2016 teruggekeer na sokker as assistent-afrigter van die Oekraïense nasionale span, en is kort daarna as hoofafrigter aangestel. Onder sy leiding het Oekraïne die kwartfinaal van die Europese Kampioenskap in 2021 gehaal.

In 2022 is hy verkies as Visepresident van die Oekraïense Olimpiese Komitee, maar het dié rol in Januarie 2023 verlaat weens verskille met die nuwe president se verkiesing. In Januarie 2024 is Sjewtsjenko verkies as President van die Oekraïense Sokkervereniging.

## Verwysings
Tephrosia pondoensis

Die **Pondogifertjie** (*Tephrosia pondoensis*) is 'n boom wat deel van die Fabaceae familie is. Die spesie is endemies aan Suid-Afrika en kom in KwaZulu-Natal en die Oos-Kaap, vanaf die Oribiravyn tot by die Msikabarivier, voor. Die voorkoms van die boom is beperk, dit het 'n voorkomsgebied van 1250&nbsp;km². Die totale bevolking word op minder 2000 bome geskat. Die spesie word bedreig deur te veel veldbrande, oorbeweiding en die hout is gewild vir gebruik as brandhout en bou materiaal.

## Galery 

Tephrosia pondoensis 1DS-II 1-6829.jpg
Tephrosia pondoensis 1DS-II 2398.jpg
Tephrosia pondoensis 1DS-II 4-4159.jpg
Tephrosia pondoensis 1DS-II 4-4160.jpg
Tephrosia pondoensis 1DS-II 6229.jpg
Tephrosia pondoensis 1DS-II 6231.jpg

## Bronnelys 
* REDLIST Sanbi
* Plants of the World
Rico Gulda

**Rico Gulda** (gebore op 9 April 1968) is 'n Oostenrykse klassieke pianis en dirigent.

## Biografie 
### Vroeë lewe en loopbaan 
Hy is in Zürich gebore as die derde seun van die prominente pianis Friedrich Gulda en die enigste kind van sy Japannese tweede vrou, die pianis en komponis Yuko Wakiyama.

Hy het in München grootgeword en sy eerste klavierlesse op vyfjarige ouderdom ontvang. Vanaf die ouderdom van 12 het hy saam met Ludwig Hoffmann en later saam met Noel Flores aan die Universiteit van Musiek en Uitvoerende Kunste Wene gestudeer. Meesterklasse met Dmitri Bashkirov en Oleg Maisenberg, en werk saam met sy vader, Friedrich Gulda, het sy opleiding voltooi. Hy is ook artistieke direkteur van die somerfees Oberösterreichische Stiftskonzerte.

### Privaat 
* Rico Gulda was getroud met die pianis Ferhan Önder en hulle het 'n dogter.
* 1999: Rico Gulda en Michael Badura-Skoda: *Art Cult-Concert (Klavier Zu Vier Händen)* (Austria Tabak, Art Cult)
* 2001: Rico Gulda: *Schuman – Album Für Die Jugend Op. 68* (Naxos)
* 2002: Rico Gulda en Christopher Hinterhuber: *Schubert – Piano Works For Four Hands* (Naxos)
* 2008: Hermann Prey, Florian Prey, Karl Engel, Friedrich Gulda, Rico Gulda, Leonard Hokanson, Michael Krist en Wolfgang Sawallisch: *Die Lieder Meines Vaters Ausgewählt Von Florian Prey* (Deutsche Grammophon)

## Verwysings 
## Eksterne skakels
*
Gulda

**Gulda** kan verwys na:

* Friedrich Gulda, (* 1930 – † 2000), Oostenrykse klassieke - en jazz pianis en komponis
* Rico Gulda, (* 1968 –), Oostenrykse klassieke pianis en dirigent, seun van Friedrich Gulda
Jan Vertonghen

**Jan Bert Lieve Vertonghen** (gebore 24 April 1987) is ’n voormalige Belgiese professionele sokkerspeler wat as verdediger gespeel het. Hoewel hy hoofsaaklik ’n sentrale verdediger was, het hy ook as linkervleuelverdediger opgetree.

Vertonghen het sy senior loopbaan in 2006 by die Nederlandse klub Ajax begin. Hy het altesaam 220 wedstryde vir hulle gespeel en 28 doele aangeteken in alle kompetisies, en was ook kaptein van die span van 2011 tot 2012. Hy het twee Eredivisie- en twee KNVB-beker-titels gewen tydens sy tyd daar, en is in 2012 as Nederlandse Sokkerspeler van die Jaar aangewys. In Julie 2012 het hy na Tottenham Hotspur oorgeplaas, waar hy in sy eerste Premier League-seisoen in die ''Professional Footballers' Association''-span van die jaar opgeneem is. Oor agt jaar het hy 315 wedstryde vir Spurs gespeel, insluitend die 2019 UEFA Champions League-eindstryd, en is in 2018 aangewys as die klub se Speler van die Jaar. Ná twee seisoene by die Portugese klub Benfica, het hy in 2022 by Anderlecht aangesluit. Op 37 was hy die oudste speler in die klub se geskiedenis en het daarmee die rekord van klublegende Olivier Deschacht oortref voordat hy in 2025 uit sokker getree het.

Vertonghen het in 2007 sy internasionale debuut vir België gemaak, en sy 157 wedstryde (insluitend drie nie-amptelike wedstryde volgens FIFA-reëls) is die meeste in die nasionale span se geskiedenis. Hy was deel van die Belgiese span wat vierde geëindig het by die 2008 Olimpiese Spele, derde by die Wêreldbekertoernooi in 2018, en die kwarteindronde bereik het by UEFA Euro 2016 en Euro 2020. Op 5 Julie 2024 het Vertonghen sy uittrede uit internasionale sokker aangekondig ná sewentien jaar.

## Verwysings
FC Paços de Ferreira

**Futebol Clube Paços de Ferreira** (Portugese uitspraak: [ˈpasuʒ ðɨ fɨˈʁɐjɾɐ]) is ’n Portugese professionele sokkerklub gebaseer in Paços de Ferreira, in die distrik van Porto. Die klub is in 1950 gestig en ding tans mee in Liga Portugal 2, die tweede vlak van die Portugese sokkerliga-stelsel. Hulle speel hul tuiswedstryde by die Estádio Capital do Móvel, ’n munisipale stadion met sitplekplek vir 9 076 toeskouers, waar die span sedert 1973 gebaseer is. Die klub se kleure is geel en groen. Die klub is 100% in besit van sy lede (*sócios*).

Hulle het vier titels in die Segunda Liga (nou Liga Portugal 2) verower, en het in 2007 vir die eerste keer vir die UEFA-beker gekwalifiseer. In die 2012–13 Primeira Liga-seisoen het die span derde geëindig en vir die 2013–14 UEFA Champions League-uitspeelrondte gekwalifiseer – ’n eerste in hul geskiedenis. Hulle was ook naaswenners van die 2008–09 *Taça de Portugal*, die 2009 *Supertaça Cândido de Oliveira*, en die 2010–11 *Taça da Liga*.

Die Portugese Liverpool-speler Diogo Jota, wat in 2025 in ’n motorongeluk gesterf het, het sy professionele loopbaan by Paços de Ferreira begin.

## Verwysings 
## Eksterne skakels 
*Amptelike webwerf
Andrei Arsjawin

**Andrei Sergejewitsj Arsjawin** (Russies: Андрей Сергеевич Аршавин; gebore 29 Mei 1981) is ’n voormalige Russiese professionele sokkerspeler wat as ’n vleuel of middelvelder gespeel het. Sedert 2019 beklee Arsjawin administratiewe poste by Zenit. In 2022 het hy Adjunk-Uitvoerende Direkteur vir Sportontwikkeling geword, en in 2023 is hy tot die klub se uitvoerende raad verkies.

Arsjawin het sy loopbaan in 2000 by Zenit Sint Petersburg begin. Hy het talle trofeë met die klub gewen, insluitend die Russiese Premierliga, Ligabeker, Russiese Superbeker, UEFA-beker en die UEFA Superbeker. Gedurende sy tyd by Zenit is Arsjawin ook as die Russiese Sokkerspeler van die Jaar aangewys.

Hy het ’n deurbraakvertoning gelewer tydens die Europese Kampioenskap 2008, waar hy beïndruk het tydens Rusland se lopie tot by die halfeindronde van die toernooi. Hy het daardie jaar sesde geëindig in die 2008 Ballon d’Or. Arsjawin het daarna in die 2008–09-winteroordragvenster by die Engelse Premierliga-klub Arsenal aangesluit, en was destyds die duurste speler in Arsenal se geskiedenis, met ’n oordragfooi van £15 miljoen. Hy het uiteindelik weer by Zenit aangesluit, eers op ’n huurkontrak en later permanent in 2013.

Op 18 Maart 2016 het Andrei Arsjawin by die Kasakstanse klub FC Kairat aangesluit op ’n eenjaar-kontrak met ’n opsie vir ’n tweede. Hy is aangewys as Speler van die Maand in Julie en September 2016, en het op 9 November sy kontrak met ’n jaar verleng. Arsjawin is later bekroon as Kazachstan se Speler van die Jaar vir 2016. In 2017 het hy saam met Kairat die Kazachstanse Superbeker gewen. Op 5 November 2018 het die klub aangekondig dat hy ná sy afskeidwedstryd op 11 November sou vertrek. Arsjawin het op 3 Desember 2018 sy uittrede as speler bevestig.

## Verwysings
Acmadenia bodkinii

***Acmadenia bodkinii*** is 'n struik wat deel van die Rutaceae familie is. Die spesie is endemies aan Suid-Afrika en kom in die Wes-Kaap in die Sederberg op hoë hoogtes voor. Die plant het 'n voorkomsgebied van kleiner as 18&nbsp;km² en het tans geen bedreigings nie. Die spesie word as seldsaam beskou en is deel van die fynbos.

## Bronnelys 
* REDLIST Sanbi
* Plants of the World
Eriospermum ramosum

***Eriospermum ramosum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap, wes van Kamiesberg tot by Riethuis voor. Die is 'n redelike onbekende spesie en daar is slegs vier bevolkings bekend.

## Bronnelys 
* REDLIST Sanbi
* Plants of the World
Eriospermum bracteatum

***Eriospermum bracteatum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Oos-Kaap naby Grahamstown voor. Daar is slegs twee bevolkings bekend en hulle word bedreig deur indringerplante, gewasverbouing en versameling as medisyne.

## Bronnelys 
* REDLIST Sanbi
* Plants of the World
Hartstilstand

**Hartstilstand** is 'n toestand waarin die hart skielik en onverwags ophou klop. Wanneer die hart ophou klop, kan bloed nie behoorlik deur die liggaam sirkuleer nie en die bloedvloei na die brein en ander organe word verminder. Wanneer die brein nie genoeg bloed ontvang nie, kan dit veroorsaak dat 'n persoon bewussyn verloor en breinselle kan begin sterf as gevolg van 'n gebrek aan suurstof. Koma en voortgesette vegetatiewe toestand kan as gevolg van hartstilstand veroorsaak word. Hartstilstand word ook geïdentifiseer deur 'n gebrek aan sentrale polsslag en abnormale of afwesige asemhaling.

## Verwysings
Eriospermum ornithogaloides

***Eriospermum ornithogaloides*** is 'n knolagtige geofiet wat deel van die Asparagaceae familie is. Die spesie is inheems aan lesotho en Suid-Afrika. In Suid-Afrika kom die spesie in KwaZulu-Natal, Mpumalanga, Oos-Kaap en die Vrystaat voor. In Suid-Sotho staan die plant as *Khongoana-tsa-ngoana* bekend.

## Bronnelys 
* REDLIST Sanbi
* Plants of the World
SC Braga

**Sporting Clube de Braga** (Portugese uitspraak: [sɨˈpɔɾtĩ ˈkluβɨ ðɨ ˈβɾaɣɐ]), algemeen bekend as *Sporting de Braga* of eenvoudigweg *Braga*, is ’n Portugese sportklub uit die stad Braga. Die klub is veral bekend vir sy professionele mansokkerspan wat in die Primeira Liga, die hoogste vlak van Portugese sokker, speel. Hulle speel hul tuiswedstryde in die *Estádio Municipal de Braga*. Die klub het egter ook afdelings in ander sportsoorte soos atletiek, pluimbal, basketbal, futsal en vlugbal.

Braga is op 19 Januarie 1921 gestig en staan ook bekend as *Braguistas* en *Os Arsenalistas* (“Die Arsenaliste”) vanweë hul rooi truie wat soortgelyk is aan dié van die Engelse klub Arsenal. Sedert 2003 speel Braga hul tuiswedstryde by die *Estádio Municipal de Braga*, wat die ou *Estádio 1º de Maio* vervang het—nou gebruik deur die klub se reserwespan.

In die 2000’s het Braga een van Portugal se suksesvolste klubs geword (vyfde in terme van trofeë) en het hulle ook merkwaardige prestasies in Europese kompetisies behaal. Hulle het die laaste UEFA Intertoto-beker gewen in 2008 (die enigste Portugese klub om dit te doen), en die eindstryd van die UEFA Europa League in 2011 gehaal. Op plaaslike vlak het hulle sewe binnelandse trofeë gewen: drie *Taça de Portugal*-titels (1965–66, 2015–16 en 2020–21), asook drie *Taça da Liga*-oorwinnings (2012–13, 2019–20 en 2023–24).

Braga het vir die eerste keer in hul geskiedenis vir die UEFA Champions League gekwalifiseer in 2010–11 deur Celtic en Sevilla uit te skakel ná ’n tweede plek in die 2009–10 Primeira Liga-seisoen — die hoogste eindposisie in die klub se geskiedenis. In die 2010’s het Braga ook ’n reputasie opgebou vir die identifisering en ontwikkeling van jong talent, met ’n sterk fokus op hul jeugontwikkelingsprogram.

Braga het ’n langbestaande en vurige mededinging met die naburige klub Vitória de Guimarães, en hul wedstryde staan bekend as die *Minho*-derby.

## Verwysings 
## Eksterne skakels 
*Amptelike webwerf
Eriospermum attenuatum

***Eriospermum attenuatum*** is 'n knolagtige geofiet wat deel van die *Asparagaceae* familie is. Die spesie is inheems aan  Namibië en Suid-Afrika. In Suid-Afrika kom die plant in die Noord-Kaap van Kamiesberg tot by die  Knersvlakte voor. Die plant word as uitgestorwe beskou en daar vyf monsters versamel tussen 1933-1950; daar word vermoed dat die plant uitgewis is deur oorbeweiding. Die spesie is deel van die Renosterveld.

## Bronnelys 
* REDLIST Sanbi
* Plants of the World Online
Eriospermum filicaule

***Eriospermum filicaule*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap vanaf Steinkopf tot by Alexanderbaai voor. Die plant het 'n voorkomsgebied van 833&nbsp;km² en daar is twee bevolkings bekend. Die spesie word bedreig deur oorbeweiding.

## Bronnelys 
* REDLIST Sanbi
* Plants of the World
Caledon-natuurreservaat

Die **Caledon-natuurreservaat** is ‘n beskermde natuurgebied in die suidooste van die Vrystaat.

## Ligging
Die wildtuin lê by 29° 51′ 36″ suid, 26° 53′ 26″ oos, rondom die Welbedachtdam in die Caledonrivier. Dit is 30 km suidwes van Wepener, 50 km van Dewetsdorp en 120 km suidoos van Bloemfontein. Alhoewel die reservaat 3 700 ha groot is, kom wild slegs op 1 800 ha voor.

## Fauna
Dertien spesies wildsbokke en 200 voëlsoorte is al hier waargeneem. Dit is die tradisionele tuiste van die bontkwagga, en ander diere wat redelik sigbaar in die reservaat is, is die vaalribbok, swartwildebees, gemsbok, rooibok, blesbok, rooihartbees, springbok, rooikat en die visarend.

## Sport en ontspanning
Daar is ‘n kampeerterrein, voetslaanpaaie, roetes vir viertrekvoertuie en daar kan gehengel word in en geroei word op die dam.

## Let wel
Die reservaat moet nie verwar word met die Caledon-veldblomtuin by die dorp Caledon in die Wes-Kaap nie.

## Bibliografie
*destea.gov.za/?page_id=5789
*sa-venues.com/game-reserves/caledon.php
*showme.co.za/tourism/caledon-nature-reserve-motheo-free-state
Eriospermum aribesense

***Eriospermum aribesense*** is 'n knolagtige geofiet wat deel van die *Asparagaceae* familie is. Die spesie is endemies aan Suid-Afrika en kom in die Noord-Kaap in die Aribisberg, noord van Steinkopf, voor. Daar is een bevolking bekend wat bedreig word deur mynbou en vertrapping deur vee.

## Bronne 
* REDLIST Sanbi
* Plants of the World Online
Eriospermum flavum

***Eriospermum flavum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Wes-Kaap in die Nardouwberg voor. Die spesie word as seldsaam beskou en is deel van die fynbos.

## Bronne 
* REDLIST Sanbi
* Plants of the World Online
Lys van toneelstukke deur Nestroy

duimnael|upright|Johann Nestroy in 1862
Hieronder volg 'n volledige lys van toneelstukke deur die Oostenrykse dramaturg, sanger en akteur Johann Nestroy (1801–1862).

## Genres 
Van die 83 bevestigde werke deur Nestroy is 'n totaal van sowat 56 aangewys as een of ander vorm van *Posse*, wat klug of 'breëweg komedie' beteken, insluitend 32 *Possen mit Gesang* (klugte met sang). Daar is agt *Parodien*, of parodieë (twee van die werke is ook aangewys as *Possen*), plus twee *Burleske* en een 'Travestie'). Daar is 6 *Zauberspiele* en 4 *Quodlibets*, 2 *Vorspiele* (voorspele) en een elk van die volgende: *Dramatisches Gemälde* ('dramatiese stuk'), *Historisch-romantisches Drama* ('histories-romantiese drama'), Intermezzo, *Komische Szenenreihe* ('komediese parade'), operette en *Schwank* ('humoristiese verhaal').

## Lys 
## Bronne 
* Branscombe, Peter (1992), "Nestroy, Johann Nepomuk" in *The New Grove Dictionary of Opera*, red. Stanley Sadie (Londen) 
* International Nestroy Centre list of works, accessed 21 February 2011
Roy Keane

**Roy Maurice Keane** (gebore 10 Augustus 1971) is ’n Ierse sokkerkommentator, voormalige afrigter en voormalige professionele speler. Hy is veral bekend vir sy loopbaan in die Premier League, en spesifiek vir sy kapteinskap by Manchester United. Hy is gesamentlik die mees bekroonde Ierse sokkerspeler van alle tye, saam met Denis Irwin en Ronnie Whelan, en het 19 groot trofeë in sy klubloopbaan gewen — 17 daarvan tydens sy tyd by Manchester United. Hy word wyd beskou as een van die grootste verdedigende middelveldspelers van alle tye, een van die beste spelers van sy generasie, en een van die grootste spelers in Premier League-geskiedenis. In 2004 is hy deur Pelé ingesluit in die FIFA 100-lys van die wêreld se grootste lewende spelers.

In sy 18-jarige speelloopbaan het Keane vir Cobh Ramblers, Nottingham Forest en Manchester United gespeel, voordat hy sy loopbaan by Celtic afgesluit het. Hy was ’n oorheersende "box-to-box"-middelveldspeler, bekend vir sy aggressiewe en uiters mededingende speelstyl — ’n houding wat hom gehelp het om as kaptein van Manchester United uit te blink van 1997 tot sy vertrek in 2005. Keane het ’n belangrike rol gespeel in United se volgehoue sukses oor 12 jaar, en het sewe Premier League-titels, vier FA-bekers, en die UEFA Champions League gewen. Daarna het hy vir Celtic geteken, waar hy die Skotse Premierliga en die Skotse Ligbeker gewen het voordat hy in 2006 as speler afgetree het.

Keane het 14 jaar op internasionale vlak vir die Republiek van Ierland gespeel, waarvan die meeste as kaptein. By die 1994 FIFA Wêreldbeker het hy in elke wedstryd van Ierland gespeel. Hy is egter huis toe gestuur voor die 2002 Wêreldbeker ná ’n rusie met die nasionale afrigter, Mick McCarthy, oor die span se oefengeriewe.

Keane het sy afrigterloopbaan by Sunderland begin kort ná sy aftrede as speler, en het die klub vanaf 23ste plek in die Football League Championship in Augustus geneem tot boaan die liga en bevordering na die Premier League. Hy het in Desember 2008 bedank, en van April 2009 tot Januarie 2011 was hy afrigter van Ipswich Town. In November 2013 is hy aangestel as assistent-afrigter van die Ierse nasionale span onder hoofafrigter Martin O'Neill, ’n rol wat hy tot 2018 vervul het. Hy het ook kort tydperke as assistent-afrigter by Aston Villa (2014) en Nottingham Forest (2019) gehad. Keane het verder as studio-ontleder gewerk vir sokkeruitsendings op die Britse kanale ITV en Sky Sports. Hy is in 2021 opgeneem in die Premier League Hall of Fame.

## Verwysings
Eriospermum exigium

***Eriospermum exigium*** is 'n klein, knolagtige geofiet wat deel van die *Asparagaceae* familie is. Die spesie is endemies aan Suid-Afrika en kom in die Noord-Kaap en die Wes-Kaap in die Bokkeveldberge-eskarp voor. Die plant het 'n voorkomsgebied van slegs 8&nbsp;km² en word as seldsaam beskou. Die spesie kan moontlik bedreig word deur indringerplante.

## Bronne 
* REDLIST Sanbi
* Plants of the World Online
Greefswald-plaas

**Greefswald** was 'n plaas op die suidelike oewer van die Limpopo, en is tans deel van die Mapungubwe Nasionale Park.

Die plaas Greefswald lê by nagenoeg 29° 12′ suid, 22° 24′ oos en 88 km wes van Musina in die rigting van Alldays.

Vanaf die 1930’s is dit staatseiendom en as militêre oefenterrein met ‘n militêre gevangenis gebruik.  Teen die vroeë 1940’s is 27 aangrensende plase hier aaneengeskakel vir die doel. Dit was die eerste militêre gebied in Suid-Afrika wat tot ‘n natuurreservaat omskep is. Vroeg in die 1990’s is dit aan die destydse Transvaalse provinsiale administrasie oorhandig, in 1999 het dit onder beheer gekom van Sanparke en in Julie 2002 is dit as deel van Mapungubwe tot wêrelderfenisgebied verklaar.

Greefswald is ‘n plek van groot historiese belang vir Suid-Afrika weens die argeologiese vondste wat daar gemaak is wat verband hou met die Mapungubwe koninkryk. Mapungubweheuwel op die plaas is in die 1980’s tot kultuurmonument verklaar.

## Verwysings
Eriospermum crispum

***Eriospermum crispum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Wes-Kaap by Calitzdorp voor. Die bevolking se getalle het met 30% gedaal die afgelope 100 jaar, hoofsaaklik weens volstruis boerdery. Die boerdery veroorsaak dat die habitat agteruitgaan en die bevolkings gefragmenteerd raak. Die totale bevolking word op minder as 10,000 plante geskat.

## Bronnelys 
* REDLIST Sanbi
* Plants of the World
Eriospermum aridicola

***Eriospermum aridicola*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap in die Richtersveld, suid van die Oranjerivier voor. Die plant het 'n voorkomsgebied van kleiner as 100&nbsp;km² en het geen bedreigings nie. Die plant word as seldsaam beskou.

## Bronnelys 
* REDLIST Sanbi
* Plants of the World
Eriospermum coactum

***Eriospermum coactum*** is 'n knolagtige geofiet wat deel van die *Asparagaceae* familie is. Die spesie is endemies aan Suid-Afrika en kom in die Noord-Kaap van Springbok tot by Kamieskroon voor. Daar is vier bevolkings bekend en die spesie word bedreig deur verlies en agteruitgang van sy habitat.

## Bronne 
* REDLIST Sanbi
* Plants of the World Online
Aanvalle in Londen op 7 Julie 2005

Die **aanvalle in Londen op 7 Julie 2005**, ook bekend as **7/7**, was 'n reeks van vier gekoördineerde selfmoordaanvalle wat deur Islamitiese terroriste uitgevoer is en wat gemik was op pendelaars wat gedurende die oggendspitstyd op Londen se openbare vervoerstelsel gereis het. Die oortreders het gesê hulle het op wreedhede teen Moslems deur die Weste gereageer.

Drie terroriste het afsonderlik drie tuisgemaakte bomme kort na mekaar laat ontplof op moltreine in Binne-Londen. Later het 'n vierde terrorist nog 'n bom op 'n dubbeldekkerbus in Tavistock Square laat ontplof. Die treinontploffings het op die Circle Line naby Aldgate en by Edgware Road plaasgevind, asook op die Piccadilly Line naby Russell Square.

Afgesien van die bomplanters, is 52 mense van 18 verskillende nasionaliteite in die aanvalle dood, en byna 800 is beseer. Dit was die dodelikste terreuraanval in die VK sedert die Lockerbie-bomaanval in 1988, en die VK se eerste Islamitiese selfmoordaanval.

Die ontploffings is veroorsaak deur geïmproviseerde ploftoestelle wat van gekonsentreerde waterstofperoksied en peper gemaak is, en in rugsakke gepak is.

## Verwysings